ועדת הכספים, כנסת 20, פרוטוקול מספר 681, 2017-03-22 10:15

משה גפני: חברים, אני פותח את הישיבה ועובר לסעיף הבא בסדר היום שהוא הסעיף האחרון במושב הזה.

משה גפני: לא שוועדת הכספים יוצאת לחופש, אבל במושב הזה זה הסעיף האחרון.

משה גפני: אנחנו מקיימים ישיבת מעקב, ואם את שואלת למה זה לא מתקיים בוועדת החינוך, אז כחברה בוועדת הכספים אני רוצה להגיד לך, את הנושא הזה של התוספת, המענק וכל מה שנלווה לעניין הזה עשתה ועדת הכספים.

משה גפני: התברר ליושב ראש – אני במקרה – שהחרדים לא מקבלים את זה.

משה גפני: בהתחלה התברר, שהחינוך העצמאי לא מקבל את זה וזה ממש בניגוד לחוק, אחרי זה לחינוך העצמאי כן נתנו והתברר שלמוסדות הפטור לא נתנו.

משה גפני: אז יש שם מורים, שהמורים האלה זכאים לקבל את זה בגלל שכל העובדים מקבלים את זה ורק הם לא.

משה גפני: לא רציתי שתצא תקלה מתחת ידי הוועדה.

משה גפני: משרד החינוך פה?

<נח גרינפלד: האמת, שמסרו לי את הפרטים.

משה גפני: אז תיכף אבקש ממך שתגיב.

משה גפני: לכן מצאתי לנכון – ואני חושב שזאת חובתנו - לגרום שלא תהיה אפליה בין עובדים במשק שהרוב יקבלו וחלק קטן שגם המשכורות שלו לא גבוהות לא יקבל.

משה גפני: על זה קיימתי את הדיון ואני חושב שזה מחובתי לעשות זאת.

משה גפני: נכון שזה חרדים אבל התאמצתי.

רחל עזריה: גם הארכת חופשת הלידה זה לכולם.

משה גפני: אני משבח אותך על הארכת חופשת הלידה, אני חושב שזה נכון, מחויב המציאות.

משה גפני: טוב שאת ב"כולנו" כי אחרת לי שר האוצר לא היה מאשר את זה.

רחל עזריה: ברוך השם שנולדה "כולנו".

משה גפני: כל הכבוד.

משה גפני: נח גרינפלד נציג משרד החינוך לגבי הנושא של המענק במוסדות הפטור.

<נח גרינפלד: ההודעה שקיבלתי דרך היל"ה מלשכת השר היא, שהמשרד החליט לשלם והפרוצדורה לשלם תתבצע, התקבלה חוות דעת משפטית חיובית - - -

משה גפני: איך היא תתבצע?

<נח גרינפלד: יקבלו את זה במוסדות הפטור דרך - - -

משה גפני: לא יצטרכו לחתום שהעובד מקבל את זה?

<נח גרינפלד: אין לי מושג.

משה גפני: אתה לא יודע.

משה גפני: מישהו יודע?

<אליעזר סורוצקין: אני חייב לומר ככה, אל"ף, הייתי מבקש להרחיב את זה.

<אליעזר סורוצקין: קיבלנו אתמול מסיגל הלה טבלאות אקסל לפי בתי הספר, היא עשתה איזשהו תרשים מסוים.

<אליעזר סורוצקין: חלק מהעסק, ששרתים ומזכירים לא נכנס שם.

<אליעזר סורוצקין: לנו יש איזשהו תחשיב, זה עוד חלק מעובדי מערכת מוסדות הפטור, שיש שם שרתים ומזכירים והם לא נכנסו.

<אליעזר סורוצקין: אני רוצה שמפה תהיה הוראה להכיל גם את השרתים והמזכירים.

<אליעזר סורוצקין: זה עוד כמה מאות עובדים ברחבי הארץ שגם הם זכאים לזה.

<אליעזר סורוצקין: דבר נוסף, קיבלנו טבלאות, יש דיון אגב איך לחשבן את זה, התקבל מכיוון משרד החינוך טבלאות תחשיב לתשלום, כלומר, אנחנו נמצאים בתוך חלק מהתהליך.

<אליעזר סורוצקין: לגבי הנושא מה המורים נדרשים לעשות, זה כאן הגברת נחמה קנר, היא האחראית בחינוך העצמאי.

<נחמה קנר: קודם כל להבהיר, שבמענק הקודם ב-2011 כן נתנו לשרתים והמזכירים, אחרי פנייה הכניסו אותם אז כך שאין סיבה שהפעם הם לא יהיה בפנים.

<נחמה קנר: אנחנו קיבלנו את הטבלאות, מהבחינה הזאת אנחנו יכולים לשלם.

<נחמה קנר: החשבת ביקשה את האישורים מראש של כל מוסד שמתחייב להעביר את הכסף ואחר כך אישור שהוא באמת ביצע את זה בפועל.

<נחמה קנר: זו לא דרישה של משרד החינוך.

משה גפני: החשבת מבקשת את זה, אני תומך בזה.

<נחמה קנר: תומך בזה.

משה גפני: כן, למה לא?

משה גפני: המטרה לתת את זה לעובדים, לא לכסות גירעונות.

משה גפני: לתת את זה לעובדים, זה שייך לעובדים אני מקווה שהפרוצדורה תיעשה מהר.

משה גפני: זה מיועד למורים, שלא תהיה אי הבנה בעניין הזה.

<נחמה קנר: זה ברור.

<נחמה קנר: השאלה אם ב-2011 היו בעיות - - -

משה גפני: זה מיועד לעובדים, למורים, למלמדים, להם זה מיועד, לא לקחת את זה לשום דבר אחר.

משה גפני: החינוך העצמאי ודאי לא בבעיה בעניין הזה, אצלו זה מסודר, אותו הדבר גם מעיין החינוך התורני, אבל יש מוסדות כאלה קטנים פרטיים שנמצאים בגירעונות.

משה גפני: הם לא יכולים לכסות עם זה גירעון, זה מיועד למורים, זה שלהם.

רחל עזריה: איך אנחנו דואגים שזה באמת יגיע למורים?

משה גפני: אז הנה, שמעת את גברת קנר.

<נחמה קנר: מה שהחשבת מציעה, השאלה אם אפשר לעשות את זה אולי בצורה קצת שונה.

<נחמה קנר: החשבת של המשרד, שיושבת אצלנו, היא ביקשה שנשלח לכל מוסד מה הסכום שהוא אמור לקבל, יחתמו על זה מורשי החתימה של המוסד ועורך דין, שמתחייבים באמת לשלם את הסכום הזה למורים במשכורות.

משה גפני: ושזה בוצע בפועל.

<נחמה קנר: אז אנחנו נעביר, רק כשנקבל אישור כזה, נעביר למוסדות.

משה גפני: מצוין.

<נחמה קנר: אני חושבת שאולי אפשר לעשות משהו אחר.

משה גפני: מה?

<נחמה קנר: זה אומר להעביר למוסדות תוך מכתב שאם לא תשלחו אישור שביצעתם בפועל, נקזז בתשלום הבא.

משה גפני: לי זה לא משנה, זו החלטה פנימית אצלכם, אבל שבסוף יהיה אישור שהמורים קיבלו.

רחל עזריה: אני מציעה שתהיה איזה שהיא בדיקה רנדומאלית מול המורים עצמם.

משה גפני: אפשר, אבל פה זו בדיקה על כולם.

משה גפני: אין צורך ביותר מזה מכיוון שאם לא יעבירו, יקזזו.

משה גפני: החשבת תקזז.

רחל עזריה: זה גם.

<נחמה קנר: אני יכולה לקזז להם, מוסד שלא שלח אישור שהוא נתן בפועל תשלום - - -

רחל עזריה: אבל המוסד נתן את האישור.

<נחמה קנר: את אומרת, המוסד אולי ייתן את האישור אבל הוא לא ביצע?

משה גפני: זה פלילי.

רחל עזריה: כבוד היו"ר, אנחנו עשינו מהלך – להבדיל אלף אלפי הבדלות – של אוכל בריא בצהרונים.

משה גפני: למה את מכניסה אותי עכשיו?

רחל עזריה: הגדרנו את הכללים, משרד הבריאות הגדיר, יש תקנים, ואמרנו, איך אנחנו מוודאים שאוכל שמגיע לנקודות הקצה הוא באמת מה שמתחייבים לנו שיגיע?

רחל עזריה: הם חותמים.

רחל עזריה: יהיה לנו כמה בדיקות בנקודות הקצה.

רחל עזריה: זה שאדם מעיד על עצמו זה לא מספיק.

<נחמה קנר: אני אוסיף, שמה היה בפעם הקודמת ב-2011, המענק הקודם, היה פרסום מסיבי בעיתונות החרדית.

<נחמה קנר: המורים ידעו, שהזכות הזאת בעצם מגיעה להם וכאלה שלא קיבלו הם אלה שבאו ופנו.

<נחמה קנר: אז יש לנו איזה שהיא בדיקה.

משה גפני: זה פותר את הבעיה ואף אחד לא יעז להסתבך.

משה גפני: אני הודעתי, אני גם אעקוב אחרי זה.

<אליעזר סורוצקין: אגב, מאתמול שזה היה בעיתון כבר כמה עשרות מורים פנו אלי ושאלו למה אנחנו לא רואים את זה אצלנו.

<אליעזר סורוצקין: הם גוף הביקורת החזק ביותר.

רחל עזריה: יש הסתדרות מורים של מורים חרדים?

<אליעזר סורוצקין: החינוך העצמאי.

משה גפני: לא של מוסדות הפטור.

רחל עזריה: אז למוסדות הפטור אין הסתדרות?

רחל עזריה: חבל.

<אליעזר סורוצקין: זה חבל מאוד כי באמת אין להם שום זכויות.

<אליעזר סורוצקין: הם מקבלים 55% משכורת - - -

משה גפני: הם לא מקבלים אפילו 55%.

רחל עזריה: אז בוא ניזום בוועדת כספים הקמה - - -

<אליעזר סורוצקין: צריך להיות 55% הסתדרות.

משה גפני: הלוואי וזה יהיה, לי החיים היו יותר קלים.

משה גפני: אני מבקש לקבל החלטה, נח, בפעם הקודמת זה היה, אני מבקש להעביר את זה גם לגורמים האחרים, שגם המזכירים והשרתים יקבלו את זה, זה שייך לכל עובדי המשק.

משה גפני: זה לעשות הבחנה – היא גם לא שווה הרבה כסף – האבחנה הזאת פסולה וצריך שההחלטה תהיה גם לגביהם ואם אפשר לבצע את זה.

<נח גרינפלד: כתבתי את זה.

משה גפני: תודיעו לי אם זה מתבצע או לא.

רחל עזריה: כבוד היו"ר, דעתי אינה נחה.

רחל עזריה: אם יש מוסדות שבהם אנחנו יודעים שיש גירעון, אני מבקשת להתקשר לאחד המורים בכל מוסד כזה כדי לוודא שהכסף עבר בזמן.

משה גפני: טוב, אני אעשה את זה.

משה גפני: יש לי אינטרס עליון בזה.

רחל עזריה: אני בטוחה, אז בוא נוסיף את זה.

משה גפני: אני אעשה את זה.

<אליעזר סורוצקין: יש רק 208 מוסדות.

<אליעזר סורוצקין: 208 טלפונים.

משה גפני: אני אעשה את זה.

רחל עזריה: 208 טלפונים?

משה גפני: כן.

משה גפני: אני אבקש מהעוזרים שלי שיתקשרו לכולם.

רחל עזריה: מה שאני מבקשת, שבמוסדות שבהם אנחנו יודעים יש גירעון כלכלי - - -

משה גפני: עובדי ההוראה והמוסדות יידעו שאנחנו נדבר אתם.

<אביגיל שקוביצקי: נחמה דייקה בניסוח, אבל אחר כך כשזה גלש לדיון, זה קצת השתבש.

<אביגיל שקוביצקי: נחמה דייקה, שהמוסדות יאשרו שכל שקל שהם קיבלו יעבירו לעובד, אבל צריך לזכור - - -

<נחמה קנר: בניכוי 15% עלויות מעסיק שהם מקבלים.

<אביגיל שקוביצקי: צריכים לזכור, שלא כל עובד מקבל את ה-1,000 שקלים.

<אביגיל שקוביצקי: 20% ואפילו פחות מהעובדים מתוקצבים בגלל שהם מקבלים 55% רק ללימודים של הבוקר.

<אביגיל שקוביצקי: יש מורים של אחר הצהריים.

<אביגיל שקוביצקי: כלומר, כל הכסף שהם יקבלו, הם יהיו חייבים באישור רואה חשבון שהם שילמו ולא נהנו.

<אביגיל שקוביצקי: זה הגיוני.

משה גפני: בסדר גמור, מקובל.

משה גפני: אני לא מבקש ממנהלי המוסדות - להפך, אני כל הזמן מבקש לעזור להם – שהם יוסיפו מכיסם.

משה גפני: יש כאלה שהוסיפו בפעם הקודמת מכיוון שמוסדות הפטור לא מקבלים 100%.

משה גפני: גם במענק הזה הם מקבלים רק 55%.

משה גפני: הם מקבלים תוספת מעסיק.

משה גפני: אני רוצה שהמוסד ידווח, זה מה שהחשבת מבקשת, שידווחו בדיוק מה הם קיבלו ומה העבירו למלמדים, עם השמות.

<אליעזר סורוצקין: קרי, הם מחויבים להעביר את מה שהם קיבלו.

משה גפני: כן.

משה גפני: אני משבח אותם אם הם מוסיפים גם מעצמם מכיוון שבכל אופן העובדים במשק מקבלים 100%.

משה גפני: אז אם הם מוסיפים, תבוא עליהם ברכה.

משה גפני: אם הם לא מוסיפים, הם צריכים לדווח שהכסף עבר ולאן הוא עבר.

משה גפני: אני אחר כך מקבל פניות, גם טלפונים, גם בתקשורת, כאילו אני דואג למנהלי המוסדות ולא דואג למלמדים עצמם.

משה גפני: אני לא חושב שזה נכון, אני חושב שגם בפעם הקודמת הרוב המוחלט העביר למלמדים.

משה גפני: יש רבים שאני יודע אותם בשמם, שהם הוסיפו משלהם לתת 100%.

משה גפני: צריך שיהיה את הדיווח הזה ואני שמח על כך.

משה גפני: נח, אני מבקש שזה יכלול גם את השרתים וגם את המזכירים.

משה גפני: אם יש שינוי בהחלטה ולא הולכים לבצע אותה, אני מבקש שיודיעו לי.

משה גפני: אני עובר לסעיף הבא.

<נחמה קנר: עוד לפני כן.

<נחמה קנר: איך גורמים לכך שבפעם הבאה שיש איזשהו הסכם, מלכתחילה מכניסים גם את המורים במוסדות הפטור?

<נחמה קנר: לא באים ומתחננים ומטריחים - - -

משה גפני: אני צריך לבדוק עם העוזרים שייצא רגע החוצה לראות אך המשיח הגיע, אם לא, נצטרך הלאה לעמוד על המשמר.

משה גפני: אבל את צודקת.

משה גפני: הבעיה החמורה שלנו, שאנחנו מקבלים תמיד פחות ואחרי זה בחוץ אומרים שאנחנו מקבלים יותר.

משה גפני: אנחנו עוברים לסעיף הבא בסדר היום, התוספת שניתנה למכללות לעובדי הוראה, לא ניתנה לסמינרים אצלנו.

משה גפני: אני רוצה לדעת אם משרד האוצר.

<אליעזר סורוצקין: אני רק רוצה להגיד, היה דיבור שבחינוך העצמאי לא קיבלו את התוספת – בישיבה הקודמת הועלה הנושא של התוספת השקלית של 108 שקלים.

<אליעזר סורוצקין: הואיל וזה התעורר פה אני שמח להגיד שזה הגיע לידי פתרון, אושר לכל עובדי החינוך העצמאי ה-108 שקלים האלה רטרואקטיבית מספטמבר.

<אליעזר סורוצקין: רצינו מאוד לבצע את זה לחג, לא נצליח כי זה הגיע רק יומיים לפני שהמל"מ סגר את התוכנה וצריך לעשות ביקורות ומבדקים וטסטים.

<אליעזר סורוצקין: בהסכמה אתנו זה יהיה רק בחודש הבא.

<אליעזר סורוצקין: אם לא, המערכת תקרוס.

<אליעזר סורוצקין: זה 100,000 תלושים, לא נצליח לשלם את זה עכשיו.

משה גפני: על כל פנים, באופן עקרוני זה אושר.

<אליעזר סורוצקין: אושר, זה נמצא, אנחנו יכולים לשלם את זה ומשלמים את זה רטרואקטיבית מספטמבר.

<אליעזר סורוצקין: אז אל"ף תודה לכל מי שפעל.

משה גפני: יפה, אני שמח.

משה גפני: נציגי משרד האוצר, לגבי התוספת של ה-10% למכללות לעובדי הוראה.

<שאול קירשנבאום: ההסכם שנחתם עם המכללות הוא הסכם ייחודי למכללות שמדבר על המעבר של המכללות לות"ת.

<שאול קירשנבאום: חלק ממהלך המעבר הן צריכות להתאחד, כמעט 20 מכללות, צריכות להתאחד לסדר גודל של 8 מכללות, צריכות להצטמצם ולעשות שינויים מבניים וארגוניים בסגל המרצים על מנת לעבור לות"ת.

<שאול קירשנבאום: כחלק מתהליך המעבר נחתם אתן הסכם שכר עם תנאים ספציפיים.

<שאול קירשנבאום: צוין בהסכם עצמו שזאת הסיבה להסכם.

<שאול קירשנבאום: הסיבה שנייה היא בגלל הרפורמה של אופק חדש בבתי הספר הרשמיים שהובילה לאיזשהו שינוי גם בשכר של המורים במכללות.

משה גפני: ולכן הסמינרים החרדיים לא יקבלו.

<שאול קירשנבאום: הסמינרים החרדיים מקבלים כמו המוכר, המורים צריכים לקבל כמו במערכת החינוך הרשמי, כמו ההסכמים הרוחביים שיש במשק.

<שאול קירשנבאום: זה הסכם ייחודי ספציפי למכללות בגלל תהליך המעבר לות"ת והוא לא רלוונטי לסמינרים כי הם לא עוברים לות"ת.

<קובי בר-נתן: אני רוצה לתת הקדמה קטנה על שיטת העבודה של הממונה על השכר כי אני כן מרגיש שהאירוע כאן הוא לא בדיוק שלנו.

משה גפני: הוא שלכם.

משה גפני: הוא שלכם ואת זה לא אמר משרד החינוך.

משה גפני: מה שאמר נוח גרינפלד בישיבה הקודמת, הוא אמר, משרד החינוך מסכים לזה רק צריך שהאוצר יביא כסף.

משה גפני: תיכף נדבר על זה.

משה גפני: אתם לא חייבים להביא כסף, לא יהיה לכם כסף בדברים אחרים.

<קובי בר-נתן: אני אתייחס לנושא מהצד של הממונה על השכר.

<קובי בר-נתן: הממונה על השכר ברמת העיקרון יש לו סמכות על פי החוק לחתום לגבי עובדי מדינה כמעסיק.

<קובי בר-נתן: הוא יכול לחתום לגבי עובדי הוראה או כל עובד אחר כמעסיק.

<קובי בר-נתן: חוץ מזה, החוק נתן לו סמכויות לגבי גופים שהם חוץ ממשלתיים גם לאשר הסכמים בגופים חוץ ממשלתיים.

<קובי בר-נתן: זו הסמכות של הממונה על השכר.

משה גפני: מה זה גוף חוץ ממשלתי לדוגמה?

<קובי בר-נתן: גוף חוץ ממשלתי, בחוק זכויות התקציב הוא מוגדר מתוקצב או נתמך, יש רשימה מאוד ברורה בחוק, שזה כולל עיריות, חברות ממשלתיות, מועצות דתיות, אוניברסיטאות וכן הלאה.

<קובי בר-נתן: שיטת ההחלה על גופים אחרים שלא נופלים תחת סמכות הממונה על השכר, אני לא מכיר את הגופים, אני גם לא יודע איך משלמים, איך הם מוצמדים, אין לי גם את הנתונים האלה אצלנו.

<קובי בר-נתן: כלומר, כל משמעות של החלת הסכמים מקבילים, לממונה על השכר אין סמכות מתוקף החוק.

<קובי בר-נתן: אבל אני כן יכול לתת כל אינפורמציה שרוצים על הרציונל שנעשה מאחורי ההסכם שאתה ציינת, למה זה שולם או כל דבר אחר.

מנחם אליעזר מוזס: מה הרציונל באמת?

מנחם אליעזר מוזס: אדוני היושב ראש, אתה מבין את הרציונל למה החרדים הם מחוץ - - -

משה גפני: לפני שאני נותן לאורחים להתייחס, אני מבקש שתדעו שיצרתם עכשיו מצב חדש, גם הממונה על השכר וגם אגף התקציבים.

משה גפני: החינוך החרדי לגווניו ולסוגיו השונים הוא לא נמצא במעמד של הגופים שעליהם אתם מדברים.

משה גפני: הוא לא נמצא במעמד הזה.

משה גפני: היו פעמים שהיינו צריכים לעשות חוקים כדי להסדיר דברים, כמו שנעשה ב-1992 לגבי הרשתות, כמו שהיה במקרים אחרים בחקיקות שונות, אבל ברוב המקרים ישבו גם הממונה על השכר וגם הממונה על התקציבים והבינו שאנחנו מדברים על גוף שהוא גוף חינוכי, בעצם ממלכתי אפילו אם לא באופן הפורמאלי.

משה גפני: מה שאתם עושים עכשיו הוא דבר חסר תקדים מבחינתי.

משה גפני: לא היה דבר כזה.

משה גפני: אתם מעמידים את המורות החרדיות מאחור עם כל מיני מילים יפות, אופק חדש וכו', קראתי את ההסכם.

משה גפני: מה זה קשור לאופק חדש?

משה גפני: אין לזה רלוונטיות בכלל.

משה גפני: מדובר על מכללות לעובדי הוראה, מה זה קשור לאופק חדש?

משה גפני: אתם רוצים שתהיה רמה גבוהה יותר של המורים והמורות, אתם לא רוצים שתהיה רמה גבוהה יותר של המורות החרדיות?

משה גפני: מישהו בדק את העניין הזה?

משה גפני: היה רצון טוב והוסיפו את הכסף.

משה גפני: הוסיפו את הכסף והרחיבו את ההסכם.

משה גפני: ישבו פה ממונים על השכר לדורותיהם וכך נהגו.

משה גפני: אני מתפלא עכשיו על מה שקורה, פשוט לא היו בעיות כאלה שעלו, או בגלל שלא העלינו אותן או בגלל שזה לא עלה.

משה גפני: אני לא מקבל את התשובה הזאת.

משה גפני: אומר משרד החינוך, הוא המשרד הייעודי, אנחנו מוכנים לשלם את התוספת הזאת ובתנאי שמשרד האוצר יביא את הכסף, אין לנו כסף משלנו, צריך להביא את הכסף ממשרד האוצר, אני מבקש את זה.

<שאול קירשנבאום: צריך לשאול את משרד החינוך מה הסיבה להסכם?

משה גפני: הוא אמר, ההסכם כתוב.

משה גפני: עם כל הכבוד, מה שאני מדבר זה לא שווה שום דבר, הסיבה להסכם זה מה כתוב בהסכם.

<שאול קירשנבאום: אני אשמח להקריא את ההסכם.

משה גפני: אל תשמח.

משה גפני: אל תשמח בגלל שהולך להיות לכם מעניין עכשיו.

משה גפני: זה שכתוב אופק חדש, ראיתי.

משה גפני: ושרוצים לשלב אותם בות"ת, ראיתי.

משה גפני: המורות האלה יישארו מאחור מכיוון שהן לא הולכות לות"ת.

משה גפני: אפשר להגיד להן שהן ילמדו עוד מקצוע.

<שאול קירשנבאום: אם הן יעברו לות"ת ויבצעו איחוד - - -

משה גפני: הן לא יעברו לות"ת, זה מטבע בריאתו של החינוך החרדי, הן לא יהיו שם.

משה גפני: מי שיהיה שם לא יהיה חרדי.

<שאול קירשנבאום: ההסכם כולל שינוי מבני וארגוני.

משה גפני: הבנתי.

מנחם אליעזר מוזס: כמו שהחינוך העצמאי לא יעבור לחינוך ממלכתי, זה דבר פשוט אצלך.

<שאול קירשנבאום: נכון.

<שאול קירשנבאום: ולכן החינוך העצמאי פועל לפי הסכמים רוחביים ולא פועל על פי ההסכמים הייחודיים של החינוך הרשמי כי אתם גם לא רוצים.

מנחם אליעזר מוזס: כאן נקבע את הרוחבי, עכשיו.

<שאול קירשנבאום: ההסכם הזה הוא לא הסכם רוחבי, הוא הסכם פרטני למכללות בגין המעבר לות"ת ולכן הוא לא רלוונטי להסכם.

משה גפני: התשובה היא שלילית.

משה גפני: שאול, המורות החרדיות יישארו מאחור מבחינת השכר שלהן, הן ימשיכו לקבל פחות משכורת.

<שאול קירשנבאום: הן ימשיכו לקבל כמו ההסכמים הרוחביים.

משה גפני: הבנתי, בסדר, מספיק.

ישראל אייכלר: אדוני היושב ראש, מאוד חשוב מה שדיברת עכשיו כי פה הנקודה המרכזית והמכרעת בבעיות שיש לנו בין התקציב של המדינה – שאנחנו משלמים מסים לממן את כל מה שהמדינה עושה ואנחנו לא מסכימים לה – לבין הזכויות של האדם.

משה גפני: למעלה מ-10 מיליארד שקל למוסדות להשכלה גבוהה.

ישראל אייכלר: 10 מיליארד שקל.

משה גפני: למעלה מ-10 מיליארד.

משה גפני: אני עשיתי את תכנית החומש.

ישראל אייכלר: אגב, רק לפני כמה שנים היה 7 מיליארד.

משה גפני: אז זה למעלה מ-10 מיליארד, נכון?

משה גפני: אני עשיתי את תכנית החומש, אתה עוד לא היית באוצר.

משה גפני: כמה זמן אתה שם?

<שאול קירשנבאום: שנה ומשהו.

משה גפני: עשיתי את זה לפני ארבע שנים.

משה גפני: עשיתי את זה גם בתכנית החומש החדשה עם טרכטנברג, זה היה 7 מיליארד מה שאתה זוכר, זה עבר את ה-10 מיליארד.

משה גפני: מה חשבת, זה ישיבות שעל כל דבר צריך לזוז כמו צב?

ישראל אייכלר: למדינת ישראל יש תקציבי רווחה ובריאות, ששם אין הבדל בין ערבי, יהודי, ספרדי, אשכנזי, חרדי, חילוני.

ישראל אייכלר: כל תקציב רווחה, נכה, אדם נזקק, לא שואלים אותו מאיפה הוא בא.

ישראל אייכלר: רק במערכת החינוך עשו באופן ממוסד אפליות ברורות וחד משמעיות, בגלל שהוא חרדי הוא מקבל 55%, 35%, 75% ו-100%.

ישראל אייכלר: מה שנוגע למורות – ועל זה זעק הרב גפני ואני רוצה להצטרף לזעקה הזאת – מה שנוגע לשכר המורים והמורות, כל התכניות הייחודיות שעשיתם בשנים האחרונות, מה שנקרא סלים מיוחדים בתקציבים כדי להדיר את החינוך החרדי, זה עוול גדול מאוד כי מדובר בזכויות של אותם עובדים שמוסרים את נפשם לעבודת החינוך שלהם.

ישראל אייכלר: זה שהם עובדים במערכת החינוך החרדית העצמאית שמאז קום המדינה היא עצמאית, לא צריך להפלות אותם לרעה בשום תכנית.

ישראל אייכלר: לא יכול להיות שאתם עושים תכניות כמו "עז לתמורה", "אופק חדש" ות"תים, כל הדברים האלה ואומרים, מי שלא שייך לזה לא יקבל.

ישראל אייכלר: אין דבר כזה, מה שמקבל "אופק חדש" צריך לקבל אופק אחר בציבור החרדי.

משה גפני: זה גם לא "אופק חדש".

ישראל אייכלר: זה לא משנה, אני נותן את "אופק חדש" ו"עז לתמורה" כדוגמה.

ישראל אייכלר: למשל ות"ת, אנחנו לא נהיה בות"ת של החינוך החילוני כי אנחנו חינוך עצמאי, אבל לא ייתכן שאתם תתנו משהו שהוא שייך לזכויות המורה רק אם הוא בות"ת או לא בות"ת.

ישראל אייכלר: מה זה שייך?

ישראל אייכלר: זו אותה מורה, אותה עבודה, היא מלמדת אל"ף והמורה השנייה מלמדת, צריך לקבל את אותן זכויות.

מנחם אליעזר מוזס: כמי שהיה במשרד החינוך הרבה שנים ועם נח עבדתי שנים על גבי שנים, אני רוצה לומר לך, זה שהמגמה במשרד החינוך מאז קיומו לעשות את ההפרדה הזאת - - -

משה גפני: דווקא עכשיו זה לא משרד החינוך, עכשיו זה משרד האוצר.

משה גפני: משרד החינוך תומך בזה.

<שאול קירשנבאום: הלשכה המשפטית של משרד החינוך נמצאת פה?

משה גפני: תגיד לי, אתה רוצה לנהל את הישיבה?

משה גפני: ואם הלשכה המשפטית נמצאת פה אני חייב לתת לה לדבר?

<שאול קירשנבאום: השאלה אם הם נמצאים?

משה גפני: לא, אין שאלה, תקבל רשות דיבור תדבר.

משה גפני: מה זה קשור ללשכה המשפטית?

משה גפני: מדובר על כסף, על העלאה במשכורת של 10%.

משה גפני: אני לא מבין, אתה רוצה לנהל את הישיבה?

משה גפני: בסדר, אני אלך לנהל את אגף התקציבים.

משה גפני: רק שתדע, בישיבה הקודמת אמר נח גרינפלד בשם המשרד, המשרד מוכן לשלם את הכסף הזה ובתנאי שהאוצר יעביר את הכסף.

משה גפני: אני הולך לבדוק אם הלשכה המשפטית בעד או נגד?

משה גפני: אפשר לתת ללשכה המשפטית לנהל את המדינה, שיחליטו על מלחמה עם סוריה.

<אליעזר סורוצקין: אני רוצה לומר, זה לאו דווקא בתכניות, יש גם תכניות שהן ייחודיות.

<אליעזר סורוצקין: למשל תמריצים לאלה שהולכים ליישובים רחוקים, כתוב בפירוש שהתמריצים יינתנו על אותן תכניות, אך ורק לממלכתי וממלכתי דתי, והרשתות לא זכאיות לזה, המוכר שאינו רשמי לא זכאי לזה.

<אליעזר סורוצקין: יש לנו מורה שאנחנו שולחים מפה לחצור ויש לנו מורה שאנחנו שולחים לערד והוא לא זכאי לתמריצים שמורים אחרים מקבלים.

<אליעזר סורוצקין: אנחנו מודרים בתוך הנהלים.

מנחם אליעזר מוזס: למה, ככה כתוב במשרד החינוך?

<אליעזר סורוצקין: כי כתוב שזה רק לחינוך הכללי ולא למוכר שאינו רשמי.

משה גפני: זו עבירה על החוק.

<אליעזר סורוצקין: כי אנחנו כאילו המוכר שאינו רשמי.

משה גפני: אבל אתם צריכים לקבל שווה.

משה גפני: זו עבירה על החוק.

<זאב וולף: אנחנו מכירים את כל ההסכמים האלה, למצוא נוסחאות הלשון עשירה מאוד.

<זאב וולף: אז כמובן, לא אומרים לחרדים: לא.

<זאב וולף: אומרים, בתנאים האלה ואלה, אין.

<זאב וולף: אז עשו עוד פעם הסכם כזה שמצאו נוסחאות יפות, שאלה כן ואלה לא.

<זאב וולף: מה הקשר ההגיוני בין זה שמורה עובר לות"ת ובשביל זה הוא מקבל 10% העלאה במשכורת ומענק חד פעמי של 10,000, אני קטונתי מלהבין.

משה גפני: נכון, תודה רבה.

<אברהם אריה פנר: אני מצטרף למה שאמר הרב וולף.

<אברהם אריה פנר: הנושא של הסמינרים החרדיים, גם כך הסמינרים החרדיים מתקשים לעמוד במשימותיהם אבל איך אומרים, עובדים עם זה ועל ידי ההסכמים הקואליציוניים שהגיע הזמן להגיע גם פה להסדרה סופית בחוק, בתקן, כדי שלא נעמוד בכל שנה כמו עני בפתח.

<אברהם אריה פנר: ברור לחלוטין, כאשר מדובר בשכר מורים, לבוא ולהגיד שזה בגלל התארגנות זו או אחרת, סליחה אנשי האוצר, אני מצטער שאני משתמש בפרפרזה, זה קצת זריית חול בעיניים משום שהמורה שמקבל את שכרו, הוא עושה את עבודה בדיוק והוא זכאי לאותו תשלום בכל מגזר, גם אם הוא ערבי וגם אם הוא דרוזי.

<אברהם אריה פנר: כשאתם מדברים על היערכות אתם יכולים להבדיל, פה יש היערכות כזאת, פה יש היערכות אחרת, אבל כשמדובר בשכר, הפגיעה בציפור הנפש של המורה זה דבר שיפגע במדינת ישראל כולה כי האיכות של התלמידים שהם בעצם היסוד של קיומנו, תלוי באיכות של המורים וכולנו יודעים שהאיכות של המורים היא בהתאם לתנאי שכרם.

<אברהם אריה פנר: לכן הניסיון הזה להדיר מורה זה מאחר זה ניסיון לא נכון ואתם צריכים לעשות על זה רביזיה ולחזור בכם.

<יצחק אוסטרליץ: תודה לכבוד היושב ראש שהביא אותנו לדיון החשוב הזה, להעלות את שכרם של עובדות ההוראה.

<יצחק אוסטרליץ: מעבר לכל מה שנאמר פה הייתי רוצה להוסיף עוד מילה.

<יצחק אוסטרליץ: כיום אנחנו מתוקצבים בסך הכול כ-40% באגף עובדי ההוראה.

<יצחק אוסטרליץ: זאת אומרת, שגם אם האוצר יצליח להביא לנו את ה-40%, מה עם שאר עובדות ההוראה?

משה גפני: זה עלה בישיבה הקודמת.

מנחם אליעזר מוזס: מאוד חשוב.

<אליעזר סורוצקין: יש פה חוזרי מנכ"ל ואני רוצה להקריא: תמריצים לעובדי הוראה באזורי עדיפות לאומית, סעיף 2ג: תמרוץ ותגמול מיוחדים יינתנו רק למוסדות החינוך הממלכתי והממלכתי דתי.

<אליעזר סורוצקין: לנו אין יכולת לקבל את זה.

<אליעזר סורוצקין: פנו אלי מורות מחצור - - -

משה גפני: ממתי החוזר הזה?

<אליעזר סורוצקין: חצי שנה, שנה.

ישראל אייכלר: זאת אומרת, כשאנחנו היינו בקואליציה.

ישראל אייכלר: חשבתי שזה מימי פירון ולפיד.

משה גפני: תעבירו לי את זה.

משה גפני: היתה החלטה בשעתו, שקייטנות – זה לא בחוק יסודות התקציב – החרדים לא קיבלו קייטנות בקדנציה הקודמת.

משה גפני: בהסכם הקואליציוני שינינו את זה והיום מקבלים.

משה גפני: זאת אומרת, אפשר תמיד לגלגל בלשון ולהגיד, שההסכם הזה לא חל רק אלא רק על הרשמי, על הממלכתי והממלכתי דתי.

משה גפני: אני מבקש את החוזר הזה, אפנה לשר החינוך ואם אכן יתברר כך, הייתי מציע לפנות לערכאות בגלל שהחוק מחייב לתת תמריצים גם לעובדי הרשתות, שלא לדבר על המוכר שאינו רשמי ועל מוסדות הפטור.

<אברהם אריה פנר: הפועל יוצא של מה ששמענו כאן ונשמע בישיבה הקודמת, שגם אם נקבל, בעזרת השם, מבחינת המוסדות תהיה בעיה נוספת, זה יחייב אותנו לממן - - -

משה גפני: יש לי בקשה, לא להעלות את זה.

משה גפני: היא העלתה את זה בישיבה הקודמת, לא צריך לספק תירוצים למשרדי הממשלה, אנחנו נסתדר.

משה גפני: כמו שאמרנו במענק של עובדי תלמודי תורה ומוסדות הפטור, שזה יהיה בדיוק לפי מה שמקבלים, שיעבירו.

משה גפני: נמצא את הפתרון.

משה גפני: תודה.

משה גפני: הרב קרלנשטיין, יושב ראש הסתדרות מורי אגודת ישראל, ידעתם על התמריצים שלא נותנים לעובדי ההוראה אצלנו?

<שלמה קרלנשטיין: אני בודק את זה.

<שלמה קרלנשטיין: מה שאני רוצה לעורר פה זה את הנושא של "אופק חדש" שלא חל על החינוך העצמאי.

<שלמה קרלנשטיין: אנחנו פנינו לפני ארבע שנים או חמש שנים לממונה על השכר, ישבנו אתו, היינו אצל המנכ"לית דלית שטאובר, לא רצו לשמוע אותנו ואנחנו באים לדרוש את זה היום.

<שלמה קרלנשטיין: נמצאים עכשיו עוד יותר רחוק.

משה גפני: רציתי לשאול אותך, אתם לא בהסכם הזה?

<שלמה קרלנשטיין: לא, רק מי שחל עליו אופק חדש.

משה גפני: סיכמנו שתשב עם הרב סורוצקין, תעלו את העניין הזה, אכנס גם לעניין, אני אז חשבתי שצריך לעשות את זה, צריך לשמוע גם את הרבנים אצלנו וצריך להחיל את זה מותאם לחינוך החרדי.

משה גפני: אמרתי לך, הרכבת יצאה לדרך, היא נוסעת, אנחנו נשארנו בתחנה.

משה גפני: בעוד דור יהיו פה מורים ומורות חרדים עניים שלא היה כדוגמתם.

משה גפני: והכול בסדר, אנחנו בקואליציה.

משה גפני: אנחנו שומעים תירוצים כאלה של משרד האוצר על כל הסכם.

משה גפני: יהיו מורות ומורים עניים בדור הבא שפשוט לא יידעו שהם מורים.

משה גפני: הם כבר עושים הסכמים על כל דבר ואנחנו עומדים מהצד.

<אברהם אריה פנר: עצם האמירה האמיצה הזאת תמנע את זה בעזרת השם.

משה גפני: אני מבקש עוד דבר.

משה גפני: לפני הישיבה קיבלתי מכתב על החינוך המיוחד שבמוסדות המוכרים שאינם רשמיים.

משה גפני: בחינוך המיוחד, אוטיסטים וכדומה, הם מתוקצבים אבל הם לא מקבלים גמול חינוך, הם לא מקבלים את גמולי ההשתלמות, לא מקבלים את כל מה שצריך לקבל בגלל שהרוב שם חרדים.

משה גפני: אתם מכירים דבר כזה?

<שאול קירשנבאום: אני לא מכיר אבל אנחנו נבדוק.

משה גפני: אני אעביר את המכתב גם לנוח כנציג משרד החינוך.

משה גפני: מה את אומרת על זה?

<הדס אגמון: אני לא מכירה את זה.

משה גפני: אז אני אעביר לך כמה דברים שאני צריך את משרד המשפטים והלשכה המשפטית, אני רוצה לדעת איך מסתדרים עם הדבר הזה.

משה גפני: למשל, כשחוק יסודות התקציב קובע שצריך לתקצב את הרשתות בשווה, למה המורים והמורות ברשתות לא מקבלים את התוספת של הפריפריה?

משה גפני: למה הם לא מקבלים את זה?

משה גפני: זו עבירה על החוק, יש חוזר מנכ"ל.

<הדס אגמון: אין לי תשובה.

משה גפני: לא ביקשתי תשובה, לא ידעת שזה יעלה, גם אני לא ידעתי.

משה גפני: אעביר את זה גם אלייך, אני מבקש תשובה של משרד המשפטים לגבי הנושא הזה של כל ההסכמים.

משה גפני: לגבי ההסכמים אני לא צריך את משרד המשפטים אבל כן צריך לגבי הנושא של האוטיסטים, של החינוך המיוחד, שהמורים לא מקבלים את הגמולים: גמול השתלמות וגמולים רגילים, מכיוון שהמוסדות הם מוסדות חרדיים של החינוך המיוחד.

משה גפני: אני אעביר זה גם לנח גרינפלד כנציג משרד החינוך, תעביר את זה לגורמים במשרד.

משה גפני: אני אעביר את זה גם לשאול קירנשנבאום וגם לבר נתן.

משה גפני: אני מודיע לך כנציג משרד האוצר, כנציג אגף התקציבים ואני אומר לך כנציג הממונה על השכר, זה לא יהיה, המצב הזה לא יימשך.

משה גפני: עם כל התירוצים שנותנים רק עבור זה, זה לא יהיה במשמרת שלי.

משה גפני: אם לא תמצאו פתרון לכסף הזה להוסיף את ה-10%, לא תמצאו פתרונות לעוד דברים.

משה גפני: אם הכול הפקרות, תהיה הפקרות.

משה גפני: אני לא מסכים בשום אופן למצב הזה שיקום פה דור חדש, גם עכשיו יש אפליה, אבל יקום דור חדש של מורות ומורים עניים.

משה גפני: לא יהיה דבר כזה במשמרת שלי.

משה גפני: אם לא אקבל תשובה בתוך שבוע שאתם מוסיפים את הכסף הזה ושמשרד החינוך מעביר, אם לא יעבירו את הכסף הזה למורות בסמינרים, לא יעברו פה עוד הרבה דברים.

משה גפני: אם הפקרות אז תהיה הפקרות.

משה גפני: לא במשמרת שלי שיקומו פה מורים ומורות עניים.

משה גפני: לכן אני מבקש תשובה בתוך שבוע.

משה גפני: אל תתנו לי תשובות פורמליות, אני יודע לתת אותן יותר טוב.

משה גפני: יבוא לפה נושא מיסוי ירוק, יש לי תשובה פורמלית, או דברים אחרים.

משה גפני: לא יכול להיות דבר כזה, אנחנו לא יכולים לשבת בכנסת שבה יש שוויון בפני החוק וכל הזמן מוצאים תירוצים.

משה גפני: מצאו תירוץ על לא לתת קייטנות לילד בחינוך העצמאי בשדרות.

משה גפני: זה היה גם עם משרד האוצר.

משה גפני: בסוף עם הסכם קואליציוני זה תוקן.

משה גפני: לכל דבר אנחנו צריכים הסכם קואליציוני, כל דבר אנחנו צריכים להילחם.

משה גפני: לא יהיה.

משה גפני: הדבר הזה לא יהיה.

משה גפני: אני מודיע קטגורית, שיבוא מי שיבוא ושיגיד מה שהוא רוצה, לא יכול להיות הדבר הזה, כבר היום יש אפליות על הרבה מאוד דברים אבל לא יכול להיות שבמכללות לעובדי הוראה תהיה תוספת של 10% ולא יהיה בסמינרים לעובדי הוראה.

<אברהם אריה פנר: כולל הסכום החד פעמי, זה עוד 10,000 שקלים.

משה גפני: אני יודע, אני מדבר על ההסכם הזה ככתבו וכלשונו.

משה גפני: לגבי הנושא של מה שהעלה הרב סורוצקין, אני אעביר את הפנייה הזאת.

משה גפני: לגבי הנושא של החינוך המיוחד, אעביר למשרד המשפטים, למשרד החינוך, למשרד האוצר ולממונה על השכר את המכתב שלכם.

<אשר ברנשטיין: לגבי ההסכם של הסמינרים, מבחינה היסטורית, מהתחלה "אופק חדש" נחתם רק למורים בבתי הספר היסודיים, א'-ו'.

<אשר ברנשטיין: לקח שנים עד שמורי הסמינרים קיבלו מענה במסגרת "אופק חדש".

<אשר ברנשטיין: היו לחצים איומים של החבר'ה של הסמינרים עד שפיצו אותם בהסכם שנתן להם 10% תוספת לשכר המשולב ועוד 10,000 שקלים.

<אשר ברנשטיין: אין שום קשר לקטע של הות"ת, הכול היה פיצוי על כך שהרבה שנים הם היו מודרים מכל ההסכם של "אופק חדש".

<אשר ברנשטיין: בסיס המכסה שלהם לא השתנה, הם קיבלו דרגות קידום.

<אשר ברנשטיין: רק תוספת שכר לאלה שקופחו במשך שנים ולא החילו את זה עליהם.

<אשר ברנשטיין: לקח שש שנים מאז ההסכם הראשוני עד שהחילו את זה על הסמינר.

<קובי בר-נתן: אני רוצה להתייחס למה שהוא אמר אם אפשר.

<קובי בר-נתן: כמי שעשה את ההסכם הזה – אומנם לא הייתי חלק מ"אופק חדש" אבל בהסכם של המכללות כן הייתי שותף, אז אני חושב שמה שאתה אומר הוא שגוי או מחוסר היכרות של הנושא הזה.

<קובי בר-נתן: כי באופק חדש נקבע, שכל עובדי המדינה ייכנסו לרפורמה כזאת או אחרת שהיא כותרת של אופק חדש.

<קובי בר-נתן: ובכל סקטור זה לא אותו אופק חדשות.

<קובי בר-נתן: בחטיבות הביניים זה טיפה שונה מהיסודי, גננות עשו משהו אחר, חינוך מיוחד וכן הלאה.

<קובי בר-נתן: כשבאו ואמרו מה "אופק חדש" של המכללות אז ראו שמה שקיים ביסודי, שזה שעות פרטניות וכו', לא מתאים למורים שהם בעצם מרצים, הם לא מורים פרונטליים כמו שאנחנו מכירים אלא זו עבודה טיפה שונה.

<קובי בר-נתן: לכן, השילוב עם האיחוד שלהם לות"ת נתן את ה-10%.

<קובי בר-נתן: שים לב, לעומת מה שנעשה ב"אופק חדש" שכל מבנה השכר השתנה, מבנה השכר כאן לא השתנה.

<קובי בר-נתן: כלומר, אנחנו רואים כאן שיש משהו אחר.

<קובי בר-נתן: אני אומר את זה בתור מי שעשה את הדבר הזה.

משה גפני: אמרתי את זה בישיבה הקודמת, אופק חדש לא מתאים לכל ההסכם הזה.

משה גפני: המילים אופק חדש נכתבו כדי להעלות את רמת המורים.

משה גפני: הם מקבלים תוספת, יהיו יותר משכילים.

משה גפני: זה מתאים גם למגזר החרדי ומחויב המציאות גם במגזר החרדי.

<נח גרינפלד: הדיון בהסכם אופק חדש כבר שם נכתב ונכללו המכללות האקדמיות לחינוך, בהסכם הבסיסי שנחתם מול הסתדרות המורים.

<נח גרינפלד: הצורך והיישום של ההסכם הזה חייב כתנאי לכניסה למשא ומתן, הסכמה לתהליך של רפורמה מבחינת ההסכם.

<נח גרינפלד: לכן, גם ההסכם בנוי בשני שלבים: 10% שהיו כתופסת רוחבית והמענקים, ו-6% שמיועדים לדרגות.

משה גפני: אני רוצה לסכם את העניין הזה, אני מבקש הרב סורוצקין והרב קרלשטיין לשבת על העניין של "אופק חדש".

משה גפני: אופק חדש הוא תוספת תקציבית למשכורת של המורים, לא ראינו באופק חדש שינוי דרמטי או מהפכה בחינוך, ראינו תוספת שהיא חשובה מאוד וצריך לבצע אותה.

<אליעזר סורוצקין: אנחנו נעשה אופק חדש שיתאים לחינוך החרדי.

משה גפני: כן, אמר את זה הממונה על השכר אז אילן לוין, צריך להתאים את זה גם לחינוך החרדי.

משה גפני: צריך לשאול את הרבנים אצלנו בגלל שכל שינוי במערכת החינוך אצלנו מצריכה אישור של הרבנים, בגלל זה אנחנו עצמאיים.

משה גפני: לא קשור לכל העניין הזה.

משה גפני: ברגע שיש את התוספת הזאת, היא חייבת להינתן גם למורות החרדיות.

משה גפני: אני לא מתכוון לוותר על זה.

משה גפני: אני מבקש שתחזור לאגף התקציבים ותדבר גם עם אמיר לוי וגם עם אחרים, יאיר פינס, מי שקשור לעניין הזה, אני לא מתכוון לוותר על זה.

משה גפני: יהיו דיונים לגבי אופק חדש, זה דבר אחד.

משה גפני: אנחנו לות"ת לא הולכים, כמו שהחינוך העצמאי לא הולך לחינוך הממלכתי.

משה גפני: כל עוד שאנחנו נמצאים במצב שבו אנחנו נמצאים, כך מאז קום המדינה, זה יימשך הלאה.

משה גפני: אם רוצים לקבל החלטה עכשיו להפוך את המורים האלה לעניים, לא אצלי, אני מציע גם לא אצלכם.

משה גפני: זה ייזכר לדיראון עולם כי יבואו בעוד עשר שנים ויגידו, תראו את המורות והמורים החרדיים, מקבלים משכורות עלובות.

משה גפני: הרכבת יצאה והמציאות היא מציאות רעה מאוד.

משה גפני: נפלנו לקדנציה רעה בקדנציה הקודמת, לא רק האפליה שהיתה עד אז, הוסיפו אפליה על אפליה.

משה גפני: למשל הסיפור של הקייטנות, שכאילו זה לא נכלל בחוק יסודות התקציב.

משה גפני: לא הבנתי איפה היה משרד המשפטים אז.

משה גפני: מה, משרד המשפטים לא ידע להתערב בעניין הזה?

משה גפני: קייטנות זה לא חלק ממערכת החינוך?

משה גפני: הילד בשדרות מוכה הקסאמים שלומד בחינוך העצמאי צריך להסתובב ברחובות והילד המקביל שנמצא בממלכתי או בממלכתי דתי מקבל קייטנה ומשרד המשפטים שתק?

מנחם אליעזר מוזס: פירון ענה לי על כך, תעברו לממלכתי.

מנחם אליעזר מוזס: אתה זוכר את התשובה שלו.

מנחם אליעזר מוזס: מעל בימת הכנסת הוא אמר, יש לכם ברירה, תעברו למערכת הממלכתית.

משה גפני: על כל פנים, אלה דברים שאני מבקש שתהיה בהם השוואה.

משה גפני: מה שהמחוקק קבע צריך לקיים ומה שהמחוקק לא קבע צריך לעשות את זה כמו שנעשה בעבר.

משה גפני: שאול, אני מבקש תשובה תוך שבוע.

משה גפני: אני לא יוצא לחופש, אני מבקש תשובה תוך שבוע.

משה גפני: תגיד לממונים עליך, אני לא מתכוון לשחק עם זה, אם רוצים לפגוע בי יכולים לתת תשובה שלילית.

משה גפני: זו תהיה פגיעה בי מכיוון שהמשמעות של העניין, שאני מאשר פה תוספות כל הזמן על כל מיני נושאים שחלקם לא מוצדקים.

משה גפני: קודם נתתי תוספת לשופטים בתמיכה שלכם, לתת רכב צמוד לכל שופטי בית הדין לעבודה, בסדר, אישרתי את זה.

משה גפני: אני מאשר לכולם אם אתם תומכים, היחיד שאתם לא תומכים זה הנושא הזה.

משה גפני: לכן אני מבקש תשובה בתוך שבוע.

משה גפני: אני לא אקיים על זה יותר דיונים אבל אני גם לא אקיים דיונים אחרים.

משה גפני: תודה רבה, הישיבה נעולה.